ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป (ประเทศไทย) 
2 ธ.ค. 2558

แนวโน้มภาคบ่าย: ยังไปไหนไม่ไกล 
ตลาดหุ้นไทยปรับขึ้นเล็กน้อย ขณะที่มองว่ายังไปไหนได้ไม่ไกลนักหลังไร้ปัจจัยใหม่ๆ และรอผลการประชุมเฟดในช่วงวันที่ 15- 16 ธ.ค.มองกรอบบ่ายวันนี้ 1,353 – 1,368 จุด
ดัชนี ISM ภาคการผลิตของสหรัฐปรับลงต่ำกว่าระดับปกติที่ 50 ส่งผลให้วานนี้ตลาดหุ้นสหรัฐปรับขึ้นได้แรงจากการเก็งกำไรว่าเฟดอาจจะชะลอการปรับขึ้นอัตราดอกเบี้ยต่อไปอีก อย่างไรก็ดีหากประเมินความน่าจะเป็นจากราคา Fed Fund Futures ยังพบว่าโอกาสปรับขึ้นอัตราดอกเบี้ยยังอยู่ที่ราว 72% นอกจากนี้ตัวเลขเศรษฐกิจก่อนหน้ายังคงสนับสนุนภาพการฟื้นตัวทางเศรษฐกิจของสหรัฐ ทำให้มองว่ายังมีความเป็นไปได้ที่เฟดจะปรับขึ้นอัตราดอกเบี้ยในปีนี้
ทางฝ่ายคาดว่าการปรับขึ้นของตลาดช่วงนี้เป็นไปได้อย่างจำกัด ขณะที่มีโอกาสที่จะย่อตัวลงง่ายกว่า กลยุทธ์ระยะสั้นเน้นเข้าซื้อลงทุนเมื่อตลาดปรับตัวลง โดยมองว่าที่ระดับ 1,320 – 1,340 จุดเป็นระดับที่สามารถลงทุนในระยะยาวได้แล้ว
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,360.50 จุด เปลี่ยนแปลง +3.49 จุด มูลค่าการซื้อขาย 12,566 ล้านบาท
กราฟ 60 นาทีดูดีขึ้นเล็กน้อยจากการฟื้นตัวของ MACD และ Modi. Sto. แต่โดยรวมคาดว่าจะเป็นการทรงตัวเท่านั้นเพราะมูลค่าการซื้อขายเบาบาง ดูไม่มีแรงผลักดันสำหรับการฟื้นตัวที่มั่นคง คาดบ่ายอยู่ในช่วงแนวรับ 1,355 แนวต้าน 1,370 จุด
 
TPIPL/2.38
ลงแตะ Low เดิมและวกตัวกลับพร้อมการฟื้นตัวของเครื่องมือและแรงซื้อที่เข้ามาหนาแน่น ลุ้นดีดตัวกลับที่เดิม “เก็งกำไร” แนวรับ 2.32 บาท แนวต้าน 2.48 บาท Cut loss 2.26 บาท
 
AP/5.70
ราคาโค้งตัวขึ้นมาพร้อมสัญญาณซื้อจาก Modi.Sto. ที่จมอยู่ในเขต Oversold มานาน ลุ้นทดสอบ EMA-75 วัน “เก็งกำไร” แนวรับ 5.55 บาท แนวต้าน 5.90 บาท Cut loss 5.45 บาท
 
IRPC/4.30
ยกตัวกลับมายืนบน EMA-25 ได้แล้ว ตราบที่ไม่ลงไปต่ำกว่านี้อีกก็น่าจะปลอดภัยสำหรับ การลุ้นรีบาวด์ “เก็งกำไร”แนวรับ 4.20 บาทแนวต้าน 4.36-4.40 บาท Cut loss 4.24 บาท
 
ตลาดอนุพันธ์
กลยุทธ์
S50Z15/869.20
Short เดิม ปิดสถานะไป รอ Short ใหม่ที่ 875 จุด เป้าหมายทำกำไร 868 จุด ตัดขาดทุนเหนือ 878 จุด
 
TRUEZ15/8.43
Long ที่เปิดไว้ 8.40 บาท รอทำกำไร 8.62 บาท ตัดขาดทุนหากหลุด 8.25 บาท
 
GFZ15/18,200
Short ตอนเช้ายังไม่ได้ รอเปิดอีกครั้งที่ 18,250 บาท เป้าหมายทำกำไร 18,100 บาท ตัดขาดทุนเหนือ 18,320 บาท
 
BRZ15/1,586
Short ที่เปิดไว้ 1,630 บาท ทำกำไรได้ที่ 1,586 บาท สถานะใหม่ Short ที่ 1,600 บาท เป้าหมายทำกำไร 1,570 บาท ตัดขาดทุนเหนือ 1,615 บาท
 
USDZ15/35.81
Long ที่เปิดไว้ 35.85 บาท ถือต่อถ้าไม่หลุด 35.80 บาท รอทำกำไร 35.95 บาท
 
อนุพันธ์เด่นเชิงเทคนิค
S50Z15 / ราคาปิด 869.20 จุด เปลี่ยนแปลง +1.30 จุด
กราฟ 10 นาที ยังไม่สามารถยืนเหนือ EMA-200 เครื่องมือ MACD กลับมาให้สัญญาณลบอีกครั้ง มอง Upside ค่อนข้างจำกัด แนวโน้มทรงตัวในกรอบทางลง รับ 865, 862 จุด ต้าน 872, 875 จุด  